
	


Ž U P A N

Na podlagi 219. člena Pravilnika o postopkih za izvrševanje proračuna Republike Slovenije (Uradni list RS, št. 50/2007, 61/2008 in 99/2009-ZIPRS1011), Odloka o proračunu Mestne občine Murska Sobota za leto 2011 (Uradni list, RS št. 23/2011), in 31. člena Statuta Mestne občine Murska Sobota (Uradni list RS, št. 23/2007 – uradno prečiščeno besedilo in 49/2010) objavlja Mestna občina Murska Sobota, Kardoševa ulica 2, 9000 Murska Sobota 

javni razpis

za sofinanciranje pospeševanja društvene dejavnosti v Mestni občini Murska Sobota v letu 2011 na področju kmetijstva in s kmetijstvom povezanimi dejavnostmi
I. Predmet javnega razpisa                                                                                                 

· pospeševanje društvene dejavnosti.

II. Okvirna višina sredstev 
Okvirna višina razpisanih sredstev znaša 3.400 EUR.
III. Upravičenci

Društva in njihove zveze s področja kmetijstva in s kmetijstvom povezanimi dejavnostmi, ki imajo sedež na območju Mestne občine Murska Sobota. 
IV. Osnovni pogoji za kandidiranje na javnem razpisu

· registracija pravne osebe v skladu s predpisi, ki urejajo društva;

· delovanje na področju kmetijstva in s kmetijstvom povezanimi dejavnostmi;

· realno izvedljiv program dela za leto 2011;

· pisni zahtevek z utemeljitvijo zahteve (obrazca 1 in 2) in zahtevane priloge navedene v razpisni dokumentaciji. 
· Pri podaji vloge, je treba upoštevati določbe Zakona o integriteti in preprečevanju korupcije (Uradni list RS, št. 45/2010, s spremembami).

V. Osnovna merila

· pomen društva oziroma zveze za ohranjanje in pospeševanje kmetijstva, 

· aktivnost delovanja društva oziroma zveze,

· zagotavljanje čim širše predstavitve kmetijskim uporabnikom in javnosti,
· aktivno članstvo, s poudarkom na članstvu iz Mestne občine Murska Sobota,

· povezovanje in sodelovanje s sorodnimi organizacijami,

· vsebina, kvaliteta in realnost predloženega programa.
VI. Upravičeni stroški

· upravičeni stroški povezani z delovanjem društva oziroma zveze.

VII. Višina sofinanciranja

Do 50% upravičenih stroškov. Priznavajo se računi, zahtevki za izplačilo in dokazila o plačilu, izstavljeni od vključno 1.1.2011. Dodeljena sredstva se morajo porabiti v letu 2011.       

VIII. Vsebina vloge

Vlagatelj mora vložiti izpolnjena predpisana obrazca in priložiti zahtevane priloge, ki so navedene v razpisni dokumentaciji.

Razpisna dokumentacija je od začetka javnega razpisa na voljo med uradnimi urami na Mestni občini Murska Sobota, Kardoševa ulica 2, 9000 Murska Sobota, soba št. 8 (Silvija Kouter) in na spletni strani www.murska-sobota.si, rubrika Razpisi. 

Vse informacije v zvezi z javnim razpisom se dobijo na Mestni občini Murska Sobota, Oddelek za gospodarske in negospodarske dejavnosti, Kardoševa ulica 2, 9000 Murska Sobota, ali na tel. 02/525-16-63, kontaktna oseba je Silvija Kouter.
IX. Rok in način vložitve vloge 
Rok za vložitev vloge je 7.6.2011 do 12.ure.

Vloga se pošlje s priporočeno pošto na naslov: Mestna občina Murska Sobota, Kardoševa ulica 2, 9000 Murska Sobota, oziroma se vloži neposredno v sprejemni pisarni mestne občine. Predložena vloga mora biti v zapečatenem ovitku, ovitek pa mora biti na hrbtni strani opremljen z nazivom in naslovom vlagatelja, in na sprednji strani označen z oznako »Ne odpiraj – vloga«  s pripisom »Pospeševanje društvene dejavnosti - kmetijstvo«. 

X. Obravnava vlog

Odpiranje vlog vodi komisija in bo 8.6.2011 ob 12.30 uri. 

Komisija po vrstnem redu oddaje popolnih vlog opravi strokovni pregled vlog ter jih oceni na podlagi pogojev in meril, ki so navedena v javnem razpisu oziroma v razpisni dokumentaciji. Na podlagi ocene vlog komisija pripravi predlog prejemnikov finančnih sredstev. O upravičenosti do dodelitve sredstev odloči župan s sklepom.
O odločitvi bo vlagatelj obveščen v roku petnajst dni po odločitvi in prejemnik pozvan k podpisu pogodbe. Če se v roku osem dni od prejema poziva nanj ne odzove, se šteje, da je umaknil vlogo za pridobitev sredstev.




Prepozno prispela vloga se zavrže, neutemeljena pa zavrne. Vlagatelja nepopolne vloge komisija v roku osmih dni od odpiranja vlog pisno pozove, da jo dopolni. Rok dopolnitve je sedem dni od dneva prejema poziva za dopolnitev. Nepopolno vlogo, ki jo vlagatelj v navedenem roku ne dopolni, se zavrže. 

Zoper odločitev lahko vlagatelj vloži pritožbo za preveritev utemeljenosti sklepa o dodelitvi sredstev na naslov Mestne občine Murska Sobota v roku osem dni od prejema sklepa. Odločitev župana o pritožbi  je dokončna. Prepozno vložena pritožba se zavrže.

XI. Nenamenska poraba sredstev 

V primeru nenamenske porabe sredstev mora prejemnik vsa pridobljena sredstva vrniti skupaj z zakonitimi zamudnimi obrestmi, ki se obračunavajo od dneva uveljavitve sofinanciranja do dneva vračila sredstev, in sicer:

· če so bila sredstva nenamensko uporabljena, 

· če se ugotovi, da je prejemnik za pridobitev sredstev navajal neresnične podatke.
Številka: 430-0020/2011-1
Murska Sobota, dne 5. maja 2011
	
	Anton ŠTIHEC, univ.dipl.inž.grad.

Župan

Mestne občine Murska Sobota









